**פסטיבל יפו ג'אז- 8,9,10 באוקטובר 2015**

פסטיבל יפו ג'אז נולד כיוזמה אישית של **עמיקם קימלמן** (עוד על עמיקם קימלמן [**בלינק**](http://www.rimonschool.co.il/team/%D7%A2%D7%9E%D7%99%D7%A7%D7%9D-%D7%A7%D7%99%D7%9E%D7%9C%D7%9E%D7%9F/)) אשר מנהל אמנותית את הפסטיבל.

התפיסה אמנותית של הפסטיבל מבוססת מפגשים חד פעמים בין אמני חו'ל ואמנים ישראלים ובינם לבין עצמם

7 נגנים זרים, כולם דמויות מובילות בארצותיהם, יגיעו לישראל מאוסטריה, ארה'ב, רומניה, הונגריה, בלגיה וספרד(ביניהם הבסיסט האמריקאי הגדול **ג'ף ברלין**) וכן זמרת הג'אז האמריקאית הגדולה **דברה קארטר** ויחברו ל 35 מוזיקאי ג'אז מהשורה הראשונה בישראל כגון **ארהלה קמינסקי, דני גוטפריד, אלי מגן, מורדי פרבר, ירון גוטפריד, אריה וולניץ, אבי אדריאן, אילם סאלם** ועוד,

ל 10 קונצרטים חד פעמיים וכמו כן יופיעו כקבוצה עם אמן ישראלי אחד במופע המרכזי של הפסטיבל. התוכנית האמנותית תקיף מגוון של סגנונות (ג'אז מסורתי, לטיני, ווקאלי,) וסוגי הרכבים שונים כגון דואטים מיוחדים, רביעיות וחמישיות שיקדישו את נגינתם לענקי הג'אז **צ'אט בייקר, ווס מונטגומרי, קנונבול אדרלי, ביל אוואנס, ג'ו הנדרסון, פילי ג'ו גונס, ג'ק ברוס, פרנק רוזולינו,**  ווכן לזמרת הג'אז האגדית **כרמן מקריי**.

כמו כן נקיים מופע לילדים בשבת בבוקר, נקיים ג'אם סשן מידי לילה, לתוך הלילה, וניתן במה לבתי ספר כגון רימון, תלמה ילין וכו'.

בנוסף, נקיים בפואייה של מרכז מנדל תערוכת צילומי ג'אז אמנותיים של הצלם **יוסי צבקר** המשמש כצלם הרשמי של האופרה הישראלית ותערוכותיו מוצגות בגלריות ידיעות ברחבי העולם כולל באוסף צילומי המוסיקה של אוניברסיטת הרווארד בארה'ב.

הפסטיבל הוא כאמור יוזמה אישית של עמיקם קימלמן**,** שלא למטרות רווח, הבאה לתת במה לחיבורים ייחודיים בין אמנים מהארץ ומחו'ל בתחום הג'אז ולהתחיל מסורת של קיום הפסטיבל ביפו מידי שנה.

כל האמנים מופיעים ללא התניית תשלום ויקבלו שכר רק במידה ויהיו מספיק קוני כרטיסים. מרכז מנדל נותן את המקום ללא תמורה, משרד ההפקות 'שמיים', איש יחסי הציבור אריק רוזנטל ואשת השיווק אילנית צמח מגויסים, כל אחד בתחומו, ללא תמורה.

האמנים הזרים יגיעו לישראל במימון **השגרירויות ומכוני התרבות** של ארצותיהם הפועלים בישראל ובמימון **משרד החוץ** **הישראלי.**

עיתון **הארץ** העניק חסותו לאירוע ויעניק לנו מודעות חינם במוספיו היוקרתיים, **אק'ום** תומך בפסטיבל באמצעות הענקת פטור מתשלום תגמולים עבור זכויות יוצרים ובנוסף אנו במשא ומתן עם אתר אינטרנט מוביל שישדר את המופעים ב Live streaming.

אנו צופים ל 1800- 2000 קוני כרטיסים ויוצאים בקמפיין בתחילת יולי באמצעות הפלטפורמה האינטרנטית לגיוס כספים **Head Start** כדי שנוכל לממן את שכרם של האמנים וכן עליות נוספות הקשורות בשיווק, סאונד, תחבורה וכו'.

אין טבעי מלקיים את הפסטיבל ביפו. היא קרובה לכל מקום (תל אביב, חולון, בת ים, ראשון לציון) ולדרכים ראשיות מירושלים, מהדרום ואף מהצפון (נתיבי איילון).יפו עממית, מלאה בבתי קפה ומסעדות וידועה כמקום שבאים לבלות בו.